Jong man van Oos-Kaap gevind | Maroela Media
Dagan Read (Foto verskaf)
Dagan Read (25) wat Saterdag in die Oos-Kaap verdwyn het, is gevind.
Kapt. Mali Govender, woordvoerder van die polisie, het gesê ŉ lid van die publiek het die polisie in kennis gestel dat hulle Read op die pad tussen Grahamstad en Bedford gesien het.
“Die stasiebevelvoerder van Riebeeck-Oos was nader aan die gebied waar Read gesien is, en hy is na die toneel ontbied. Hy het Read gevind. Read het nie enige beserings opgedoen nie, maar was geestelik onstabiel,” het Govender verduidelik.
Read se familielid van Port Alfred is gekontak en Read is in ŉ plaaslike hospitaal opgeneem vir waarneming.
“Die polisie en sy familie bedank almal wat hulle met die soektog gehelp het,” het Govender bygevoeg.
Maroela Media het vroeër berig nadat ŉ saak van ŉ vermiste persoon by die polisie aanhangig gemaak is, het die polisie vasgestel dat hy Maandag omstreeks 10:00 die laaste keer deur sy vriende op die N2-snelweg naby die Settlers Nasionale Museum in Grahamstad gesien is.
Volgens ŉ familielid is Read onlangs op borgtog vrygelaat in verband met ŉ saak in Upington in die Noord-Kaap waar ŉ voertuig sonder die eienaars se toestemming gebruik is. Hy is goed opgevoed en ly aan depressie, het die polisie in daardie stadium bevestig.
Dagan Read Grahamstad
bly die man is ongedeerd gevind. dank God.
Kaufman · 9 maande gelede
Ons gemeenskap gaan deur baie moeilike tyd en die land is baie gevaarlik, aanvaar dat ons vir n tyd mekaar gaan moet help.
Ouvrou · 9 maande gelede
Ek is bly dat mense omgee. Ek het ‘n seun met soortgelyke probleme. Sterkte aan sy ouers.